Kebudayaan Barat

Kebudayaan Barat, kadang-kadang disamakan dengan tamadun Barat atau tamadun Eropah, memaksudkan kebudayaan yang berasal dari Eropah.

Istilah budaya dalam budaya Barat digunakan secara umumnya untuk memaksudkan warisan norma sosial, nilai-nilai etika, adat resam, kepercayaan agama, sistem politik, dan artifak-artifak dan teknologi-teknologi tertentu. Secara khususnya, kebudayaan Barat membayangkan yang berikut:
pengaruh budaya Klasik Yunani-Rom dan Renaissance, berkenaan tema-tema dan tradisi-tradisi kesenian, falsafah, sastera dan perundangan, kesan sosial kebudayaan zaman penghijrahan dan warisan kelompok-kelompok etnik Celt, Germanik, Romanik, Slavik Barat dan Slavik Selatan yang paling tertumpu di Barat (Sloven dan Kroat), Finno-Ugrik, Baltik dan Iberia, di samping tradisi rasionalisme dalam pelbagai lingkungan kehidupan, dikembangkan oleh falsafah keyunanian, skolastisisme, humanisme, Revolusi Sains dan Kesedaran, dan meluasnya hujah-hujah rasional yang menyebelahi pemikiran bebas, hak asasi manusia, kesamarataan dan nilai-nilai demokratik yang berlawanan dengan ketidakrasionalan dan teokrasi, termasuk dalam fahaman politik.
Pengaruh kebudayaan Kristian dan Bible dalam pemikiran rohani, adat resam dan tradisi etnik atau moral.

Istilah "budaya barat" juga berkenaan dengan negara-negara yang kuat dipengaruhi oleh penghijarahan dan pendudukan kaum-kaum Eropah dalam sejarah, iaitu benua Amerika, dan Australasia, maka tidak terhad lagi kepada Eropah Barat.

Catatan bersejarah akan kebudayaan barat dalam julat geografi Eropahnya bermula dengan Yunani Kuno, diikuti Rom Kuno, pengkristianan sewaktu Zaman Pertengahan Eropah, dan pembaharuan dan pemodenan yang bermula dengan Zaman Pembaharuan, selepas itu tersebar ke seluruh dunia oleh empayar-empayar Eropah yang menyebarkan cara hidup dan pendidikan Eropah pada abad-abad ke-16 hingga ke-20. Kebudayaan Eropah berkembang dengan beraneka ragam falsafah, skolastisime dan kebatinan zaman pertengahan, dan humanisme Kristian mahupun sekular. Pemikiran rasional berkembang sepanjang satu zaman perubahan dan pembentukan yang lama dengan eksperimen-eksperimen kesedaran, naturalisme, romantisisme, sains, demokrasi, dan sosialisme. Dengan perhubungan globalnya, kebudayaan Eropah berkembang maju dengan dorongan yang menyeluruh untuk menerima, menyesuaikan, dan penting sekali, mempengaruhi arah aliran budayalain.

Antara kecenderungan yang telah menakrifkan masyarakat Barat moden ialah kewujudan kemajmukan politik, subbudaya atau budaya saingan yang menonjol (seperti gerakan Zaman Baru), meningkatnya sinkretisme budaya yang timbul daripada globalisasi dan penghijrahan insan.

Lihat juga
Agama Barat
Dunia Barat
Falsafah Barat
Globalisasi
Kebudayaan semasa Perang Dingin
Kebudayaan Timur
Pembaratan
Revolusi Perindustrian
Sejarah peradaban Barat
Zaman Kesedaran

 Peta 

Catatan

Rujukan
Sailen Debnath, "Secularism: Western and Indian,", ISBN 9788126913664, Atlantic Publishers, New Delhi
 Jones, Prudence and Pennick, Nigel A History of Pagan Europe Barnes & Noble (1995) ISBN 0-7607-1210-7.

 Barzun, Jacques From Dawn to Decadence: 500 Years of Western Cultural Life 1500 to the PresentHarperCollins (2000) ISBN 0-06-017586-9.
 Merriman, John Modern Europe: From the Renaissance to the Present W. W. Norton (1996) ISBN 0-393-96885-5.
 Derry, T. K. and Williams, Trevor I. A Short History of Technology: From the Earliest Times to A.D. 1900Dover (1960) ISBN 0-486-27472-1.
Eduardo Duran, Bonnie Dyran Native American Postcolonial Psychology 1995 Albany: State University of New York Press ISBN 0791423530
 McClellan, James E. III and Dorn, Harold Science and Technology in World History Johns Hopkins University Press (1999) ISBN 0-8018-5869-0
 Stein, Ralph The Great Inventions Playboy Press (1976) ISBN 0-87223-444-4.
 Asimov, Isaac Asimov's Biographical Encyclopedia of Science and Technology: The Lives & Achievements of 1510 Great Scientists from Ancient Times to the Present Revised second edition, Doubleday (1982) ISBN 0-385-17771-2.
 Pastor, Ludwig von, History of the Popes from the Close of the Middle Ages; Drawn from the Secret Archives of the Vatican and other original sources, 40 vols. St. Louis, B. Herder (1898ff.)
 Walsh, James Joseph, The Popes and Science; the History of the Papal Relations to Science During the Middle Ages and Down to Our Own Time, Fordam University Press, 1908, reprinted 2003, Kessinger Publishing. ISBN 0-7661-3646-9  Reviews: P.462
[Ankerl, Guy] (2000) :Coexisting Civilizations: Arabo-Muslim, Bharati, Chinese, and Western. INUPRESS, Geneva,119-244. ISBN 2-88155-004-5
Duchesne, Ricardo (2011): The Uniqueness of Western Civilization , Studies in Critical Social Sciences, Vol. 28, Leiden and Boston: Brill,ISBN 978-90-04-19248-5
Hanson, Victor Davis; Heath, John (2001): Who Killed Homer: The Demise of Classical Education and the Recovery of Greek Wisdom, Encounter Books
Stearns, P.N. (2003): Western Civilization in World History, Routledge, New York
Thornton, Bruce (2002): Greek Ways: How the Greeks Created Western Civilization,  Encounter Books


Kategori:Kajian klasik
Kategori:Antropologi kebudayaan
Kategori:Sosiologi